b'\n_START_ARTICLE_\nNur al-Din\n_START_PARAGRAPH_\nNur al-Din, (arab. \xd8\xa7\xd9\x84\xd9\x85\xd9\x84\xd9\x83 \xd8\xa7\xd9\x84\xd8\xb9\xd8\xa7\xd8\xaf\xd9\x84 \xd9\x86\xd9\x88\xd8\xb1 \xd8\xa7\xd9\x84\xd8\xaf\xd9\x8a\xd9\x86 \xd8\xa7\xd8\xa8\xd9\x88 \xd8\xa7\xd9\x84\xd9\x82\xd8\xa7\xd8\xb3\xd9\x85 \xd8\xa8\xd9\x86 \xd8\xb2\xd9\x86\xd9\x83\xd9\x8a\xe2\x80\x8e, al-Malik al-\xca\xbf\xc4\x80dil N\xc5\xabr ad-D\xc4\xabn Abu l-Q\xc4\x81sim Ma\xe1\xb8\xa5m\xc5\xabd b. Zeng\xc4\xab (1118 \xe2\x80\x93 15. toukokuuta 1174) oli turkkilaiseen zangid-dynastiaan kuulunut Aleppon emiiri ja seld\xc5\xbeukkivaltion vasalli, joka taisteli ristiretkel\xc3\xa4isi\xc3\xa4 ja erityisesti Tripolin kreivikuntaa vastaan 1100-luvulla. H\xc3\xa4n oli Syyrian hallitsija vuosina 1146\xe2\x80\x931174._NEWLINE_Nur al-Din torjui toisen ristiretken aikana vuonna 1148 Konrad III:n ja Ludvig VII:n hy\xc3\xb6kk\xc3\xa4yksen Damaskokseen, josta tuli vuonna 1154 h\xc3\xa4nen hallituskaupunkinsa. H\xc3\xa4n yhdisti vuonna 1154 Syyrian ja Egyptin kukistamalla Pohjois-Afrikkaa hallinneen Fatimidien kalifaatin ja hy\xc3\xb6kk\xc3\xa4si menestyksellisesti Jerusalemin kuningaskuntaa vastaan. H\xc3\xa4nen j\xc3\xa4lkeens\xc3\xa4 Syyrian valtaistuimelle tuli Saladin.'